paragraph_text: Fontana je napravljena u obliku nasukanog broda napunjenog vodom. Barcaccia znači orprilike "bezvrijedan brod". Prema tradiciji fontana je napravljena u znak sjećanja na poplavu Tibera 1598., kada je na tom mjestu, nakon povlačenja vode, ostao nasukan brodić. Stilski je fontana izvedena u duhu kasnog manirizma, s preuveličanim dimenzijama. Pčele i sunce, ukrasi kojim je ukrašena fontana, preuzeti su iz grba pape Urbana VIII. koji je bio naručitelj radova.